text: Bechmann bomber videre 
  25 juni 2015 kl. 05.13
  Den populære målræv Tommy Bechmann har skrevet under på en etårig kontraktforlængelse med Sønderjyske
  Superligaklubben Sønderjyske har i sommerpausen gennemført et mindre generationsskifte og sagt farvel og tak for kampen til flere rutinerede spillere, som har spillet et hav af superligakampe.
  Én af klubbens veteraner, angriberen Tommy Bechmann, tager dog en tørn mere til stor glæde for sportschef Hans Jørgen Haysen:
  - Det er helt faktuelt, at når Tommy Bechmann er fit for fight får vi flere points med ham på banen end omvendt.
  - Tommy Bechmann er taktisk rigtig klog, og har en kæmpe arbejdsradius på banen. Han vil kunne være trænerteamets forlængede arm på banen, og vil også blive én af de spillere, der skal hjælpe de mange nye spillere til en god start i Sønderjyske, siger Hans Jørgen Haysen.
  Fakta om Tommy Bechmann
  Alder: 33 år (22.12. 1981)Højde: 183 cm.Position: AngriberKontrakt: 1 år (30.06. 2016)Tidligere klubber: Aarhus Fremad, Esbjerg fB, Vfl Bochum, SC Freiburg
  
  Har haft 4 rigtigt gode og spændende år i @SEfodbold så har bl.a derfor forlænget min kontrakt til sommeren 2016!#sldk#SE
  
  